# Kevin Hague

Kevin Grant Hague (Aldershot, Hampshire; 18 de març de 1960) és un polític neozelandès i diputat de la Cambra de Representants de Nova Zelanda des de les eleccions de 2008. És membre del Partit Verd.

## Inicis

Hague va néixer el 18 de març de 1960 a Aldershot, Hampshire, al Regne Unit. Quan era adolescent la seva família es va mudar a Hamilton, Nova Zelanda. Va anar a la Universitat d'Auckland d'on es graduaria amb un BSc en matemàtiques i física. També té un grau en salut pública i un certificat d'educació per a adults. Va ser elegit president de l'associació estudiantil de la Universitat d'Auckland el 1980.
Entre el 1998 i 2003 fou el gerent de la Fundació del SIDA de Nova Zelanda, una fundació per la qual hi treballà entre 1988 i 2003. Ha representat a Nova Zelanda a conferències sobre el SIDA i l'apartheid a les Nacions Unides, la UNESCO i la Commonwealth. Entre el 2005 i 2008 treballà com a gerent de la junta del govern sobre la salut a West Coast.

## Diputat

Parlament de Nova Zelanda :
| Anys | Leg. | Circumscripció | Llista | Partit |
| 2008-2011 | 49 | Llista | 7 | Verd |
| 2011-actualitat | 50 | Llista | 3 | Verd |
En les eleccions generals neozelandeses de 2008 Hague fou candidat pel Partit Verd a la circumscripció electoral de West Coast-Tasman i es trobava, a més, setè en la llista electoral del partit. A West Coast-Tasman va quedar tercer amb el 6,17% del vot, però fou elegit com a diputat de llista pel Partit Verd, ja que el partit assolí el 6,72% del vot i 9 escons.
Seria el candidat de nou pel Partit Verd a West Coast-Tasman per a les eleccions de 2011. En aquesta ocasió rebria el 6,40% del vot i seria elegit diputat de llista de nou al trobar-se tercer en la llista i al rebre el Partit Verd l'11,06% del vot total i 14 escons.

## Vida personal

Hague és gai i ha viscut amb la seva parella des de 1984. Actualment viuen a Greymouth, West Coast.

## Referències

* ↑ (anglès) «Members Sworn Arxivat 2013-02-23 a Wayback Machine.». Parlament de Nova Zelanda. [Consulta: 01/07/2013.]
* 1 2 3 (anglès) «Kevin Hague – List member, Green Party Arxivat 2013-02-09 a Wayback Machine.». Parlament de Nova Zelanda. [Consulta: 01/07/2013.]
* 1 2 3 4 (anglès) «Kevin Hague MP Arxivat 2013-06-29 a Wayback Machine.». Partit Verd d'Aotearoa Nova Zelanda. [Consulta: 01/07/2013.]
* ↑ (anglès) «Official Count Results -- West Coast-Tasman» (2008). Comissió Electoral. [Consulta: 01/07/2013.]
* ↑ (anglès) «Official Count Results -- Successful Candidates» (2008). Comissió Electoral. [Consulta: 01/07/2013.]
* ↑ (anglès) «Official Count Results -- Overall Status» (2008). Comissió Electoral. [Consulta: 01/07/2013.]
* ↑ (anglès) «Official Count Results -- West Coast-Tasman» (2011). Comissió Electoral. [Consulta: 01/07/2013.]
* ↑ (anglès) «Official Count Results -- Successful Candidates» (2011). Comissió Electoral. [Consulta: 01/07/2013.]
* ↑ (anglès) «Official Count Results -- Overall Status» (2011). Comissió Electoral. [Consulta: 01/07/2013.]

## Vegeu també

* Partit Verd d'Aotearoa Nova Zelanda

## Enllaços externs

* (anglès) Informació sobre Kevin Hague a la pàgina web del Parlament de Nova Zelanda Arxivat 2013-02-09 a Wayback Machine.
* (anglès) Informació sobre Kevin Hague a la pàgina web del Partit Verd Arxivat 2013-06-29 a Wayback Machine.